User:Rafichikati

శ్రేష్ఠమైన రాత్రి

లైలతుల్ ఖద్ర్....

రమజాన్ చివరి పది రోజులలో దైవం మనకు అనుగ్రహించిన అత్యంత శ్రేష్ఠమైన మహోన్నతమైన రాత్రి షబెఖద్ర్ ఉంది. అల్లాహ్ ఈ ఘనత గల రాత్రే మానవుల మార్గదర్శకత్వం కోసం దివ్యఖుర్ఆన్ను అవతరింపజేశాడు. షబె ఖద్ర్ నాడు ఖుర్ఆన్ వహీ ( దైవ సందేశం ) అవతరించింది. 23 సంవత్సరాల వ్యవధిలో అల్లాహ్ దైవప్రవక్త ( స ) పై అవతరింపజేశాడు. ఈ రాత్రి వెయ్యి నెలలకంటే కూడా శ్రేష్ఠమైనది. వెయ్యి నెలలు అంటే 83 సంవత్సరాల నాలుగు నెలలు. ఈ ఒక్క రాత్రి దైవారాధనలో గడిపితే 83 సంవత్సరాలు గడిపినంత మాట. ఈ రాత్రే మానవుల ఉపాధి, మనిషి జీవన్మరణాలు , మనుషుల కర్మల నిర్ణయాలు జరుగుతాయి. ఈ రాత్రి దైవదూతలు దివి నుంచి భువిపై అవతరించి దైవ కారుణ్యాన్ని భూమండలమంతా కురిపిస్తాయి. ఈ రాత్రి ఎవరైతే పూర్తి ఏకాగ్రతతో తన తప్పులను పాపాలను శాశ్వతంగా వదిలి, క్షమాపణలు దైవంతో కోరుకుంటాడో అతని క్షమాపణ స్వీకరించబడతాయి. ఎవరైతే ఈ రాత్రి దైవారాధనలో కేవలం దైవ ప్రసన్నతకై నిమగ్నమవుతాడో అతను దైవదృష్టిలో అత్యంత గౌరవనీయుడవుతాడు. మరెవరైతే ఈ రాత్రిని దైవారాధనలో గడపక సమయాన్ని వృధా చేస్తాడో అతడు సకల శుభాల్ని కోల్పోతాడు. ఈ రాత్రి ఔన్నత్యం గూర్చి దివ్యఖుర్ఆన్లో ఇలావుంది.

' మేము దీన్ని దివ్యఖుర్ఆన్ను ఘనత గల రాత్రియందు అవతరింప జేశాము. ఘనత గల రేయి అంటే ఏమిటో మీకేమయినా తెలుసా ? ఘనత గల రాత్రి వెయ్యి నెలలకంటే శ్రేష్ఠమైనది. దైవదూతలు, ఆత్మ ఇందులో తమ ప్రభు ఆజ్ఞతో ప్రతి ఆదేశాన్ని తీసుకుని దిగి వస్తారు. ఆ రాత్రి ఆసాంతం శాంతిమయం ఉషోదయం వరకు. ' ( అల్ ఖద్ర్ : 97 )

ఆ రాత్రి ఏది ? ఈ విషయంలో దాదాపు 40 వేర్వేరు అభిప్రా యాలు మనకు లభిస్తాయి. కాని రమజాన్ చివరి పది తేదీలలో ఏదో ఒక బేసిరాత్రి అని చాలా మంది ధర్మవేత్తల అభిప్రాయం. చాలామంది ఈ రాత్రి 27 వ రమజాన్ గా భావిస్తారు. కాని ప్రవక్త ( స ) ఇలా తెలిపారు : షబెఖద్ర్ 21, 23 , 25 , 27 , 29 రాత్రులలో

తిరగాడుతున్నారు. అంటే ఒకసారి 21 న, ఒకసారి 23 న , 25 న , 27 న , 29 న అన్నమాట. ఒకసారి దైవప్రవక్త ( స ) కు షబె ఖద్ర్ శుభవార్త తెల్పబడింది. ఆ శుభవార్తను అనుచరులకు తెల్పాలని ప్రవక్త ( స ) వస్తుంటారు. దారిలో ఇద్దరు ముస్లింలు గొడవ పడ్తుంటారు. ఇంతలో

షబె ఖద్ర్ ఏ రాత్రి అనేది ప్రవక్త ( స ) నుంచి మరపించబడింది. ఈ విషయాన్నే ప్రవక్త ( స ) తన అనుచరులతో ఇలా చెప్పారు : ' నేను మీకు షబె ఖద్ర్ ఏ రాత్రి అనే శుభవార్తను విన్పించాలని వస్తుంటే దారిలో ఫలానా ఫలానా ముస్లింలు పోట్లాడుకోసాగారు. ఈ శు భరాత్రి ఏది అనేది అల్లాహ్ నా నుంచి మరిపింపజేశాడు. కాబట్టి మీరు దీన్ని రమజాన్ చివరి బేసి రాత్రులలో వెతకమని చెప్పారు. పరస్పరం పోట్లాడుకోవడం ఎంత చెడ్డ విషయమో దీనిద్వారా తెలుస్తుంది. పోట్లాట వల్ల షబె ఖద్రాంటి ఘనమైన రాత్రి శుభవార్త మరపించబడింది. దైవం ముస్లింలనుద్దేశించి ఈ విధంగా అంటున్నాడు ' మీరు అల్లాహ్, ఆయన ప్రవక్త మాట వినండి. పరస్పర గొడవల నుంచి ఆగండి. దీనివల్ల మీరు బలహీనుల వుతారు '. ప్రవక్త ( స ) ఇలా తెలిపారు : మీరందరూ కలిసిమెలిసి అన్నదమ్ముల వలె మెలగండి. ఈర్షాద్వేషాలకు దూరంగా ఉండండి. మహాప్రవక్త ( స ) రమజాన్ చివరి పది రోజులలో అధికంగా దైవారాధనలో గడిపేవారు. తామొక్కరే కాక కుటుంబ సభ్యులను కూడా మేల్కొలిపేవారు.

షబె ఖద్ర్ మగ్రిబ్ నుంచి ప్రారంభమై ఫజ్ వరకు ఉంటుంది .

షబె ఖద్ర్ నమాజ్ ,

ఖుర్ఆన్ పారాయణం ,

దైవనామ స్మరణ ( జిక్ర్ ) క్షమాపణ ,

పశ్చాత్తాపం ,

దుఆ ,

తహజ్జుద్లలో గడపాలి .

దైవారాధనలో గడపాలి .

మనలో చాలా మంది ఈ రాత్రి కూడా పడుకొని వృదా చేసుకునేవారు ఉన్నారు. కొందరు పనికిమాలిన మాటల్లో ఇతరులను నిందించడంలో, ఈర్ష్యా ద్వేషాలలో గడుపుతారు. కొందరు మస్జిదుల బయట చాయ్ తాగుతూ, కొందరేమో కేవలం రాత్రులు జాగారం చేస్తేనే ఈ రాత్రి శు భాలు లభిస్తాయని భావిస్తారు. ప్రవక్త ( స ) ఇలా తెలిపారు : ' చాలామంది రోజా వుంటారు కాని ఆకలిదప్పులు తప్ప వారికి ఏమీ లభించవు. అదేవిధంగా చాలా మంది రాత్రులు జాగారం చేస్తారు. వారికి నిద్రలేమి తప్ప ఏమీ లభించదు. ' హజ్రత్ ఆయెషా ( ర.అ ) ప్రవక్త ( స ) ను ఇలా అడిగారు : ‘ ఓ ప్రవక్తా ! నాకు గనక లైలతుల్ ఖద్ర్ లభిస్తే నేను ఏమి చేయాలి ? దానికి ప్రవక్త ( స ) ఈ దుఆ పఠించమన్నారు. “ అల్లాహుమ్మ ఇన్నక అపువ్వున్ తుహిబ్బుల్ అఫ్ ఫఅపు అన్ని '. ఈ రాత్రి దైవదూతలు, హజ్రత్ జిబ్రీల్ ( అ ) భూమిపైకి దిగి వస్తారు. ఎవరైతే నిలబడి లేదా కూర్చుని దైవారాధనలో నిమగ్నమై వుంటాడో అతని కోసం దైవదూతలు దుఆ చేస్తారు. ఈ రాత్రిలో ఎలాంటి చెడుకు ఆస్కారం లేదు. ఎందుకంటే దైవ నిర్ణయాలన్ని మానవాళి మేలు కోసమే. ఈ నిర్ణయాలలో ఎలాంటి చెడుపు ఉండదు. ఒకవేళ ఏదైనా జాతిని అంతమొందించే నిర్ణయం తీసుకున్నా అది కూడా మానవాళి మేలు కోరే వుంటుంది. 'ఈ రాత్రులు ఎవరైతే చిత్తశుద్ధితో దైవ సంతుష్టి కోసం ఆరాధనలు చేస్తారో వారి ప్రతి ఆరాధనను దైవం స్వీకరిస్తాడు. కాని కొందరి ఆరాధనలు స్వీకరించబడవు. రద్దుచేయబడ్డాయి .'

1 ) మద్యం త్రాగేవారు

2 ) తల్లిదండ్రుల పట్ల దుష్ప్రవర్తనతో మెలిగేవారు

3 ) బంధువులతో సంబంధాలను తెంచుకొనేవారు

4 ) ఈర్ష్యా, ద్వేషం కలిగివుండేవారు .

ఈ నలుగురికి తప్ప మిగతా అందరికీ షబె ఖద్ర్ లభిస్తుంది.

ఇది కేవలం గ్రంథం కాదు ఇది మాతృగ్రంథం.

ఇది ఏ వ్యక్తి త్వంపై అవతరించిందో ఆయన ప్రవక్తల నాయకుడు. ఈ గ్రంథం ఏ నెలలో అవతరించిందో అది శుభాలు గల నెలగా వర్థిల్లు తోంది. ఏ రాత్రి ఖుర్ఆన్ అవతరించిందో అది లైలతుల్ ఖద్ర్ ఔన్నత్యం పొంది వెయ్యి నెలలకంటే ఉత్తమమైనదిగా పిలవబడు తోంది.

ఏ నగరంలోనైతే ఖుర్ఆన్ అవతరించిందో అవి హర్మైన్ షరీఫైన్ అనే పవిత్ర నామాలు కలిగి గౌరవోన్నతులతో పిలవబడు తుంది. ఏ దైవదూతకైతే ప్రవక్తల నాయకునిదాకా ఖుర్ఆన్ చేరవేసే భాగ్యం కలిగిందో అతడు దైవదూతల సర్దార్ అయ్యాడు. ఏ అరబీ భాషలోనైతే దివ్యఖుర్ఆన్ అవతరించిందో అది శాశ్వత ప్రపంచ భాషగా వర్ధిల్లుతోంది. పైగా ఇది స్వర్గవాసుల భాష కానున్నది. ఏ జాతి వైపునకు అనుగ్రహం కల సందేశం పంప బడిందో ఆ జాతి ప్రపంచానికి మార్గదర్శకులుగా నిలిచారు. ఈ గ్రంథం నేర్చుకునే వారిని, నేర్పించేవారిని ప్రపంచంలోని గొప్ప వ్యక్తులుగా ప్రవక్త ( సల్లం ) అభివర్ణించారు. ఖుర్ఆన్ చదివేవారు

తమ ప్రభువుతో సంభాషించే ఔన్నత్యం గల వారుగా పరిగణింప బడతారు.

'ముస్లిములారా ! ఈ దైవగ్రంథాన్ని గుర్తించండి దాని గౌరవాన్ని, నా ఔన్నత్యాన్ని హృదయాలలో నిలుపుకోండి. ప్రాపంచిక రాళ్ళను పోగు చేసే బదులు దివ్యఖుర్ఆన్ ద్వారా ముత్యాల రత్నాలను వెతకండి. కాస్త అల్లాహ్ ఈ ఆదేశాన్ని గమనించండి. " ప్రజలారా ! మీ వద్దకు మీ ప్రభువు తరపు నుండి హితోపదేశం వచ్చేసింది . ఇందులో మనోవ్యాధులకు చికిత్స ఉంది . ఎవరు దీనిని స్వీకరి స్తారో వానికి ఇందులో మార్గదర్శకం ఉంది . కారుణ్యం ఉంది . ఓ ప్రవక్తా ! అనండి : ' ఇది అల్లాహ్ అనుగ్రహం, ఆయన కారుణ్యం వల్లనే ఆయన దీనిని పంపాడు . అందుకు ప్రజలు సంతోష సంబరాలలో మునిగిపోవాలి . ప్రజలు వేటినైతే ప్రోగు చేసుకుం టున్నారో వాటికంటే ఇవి ఎంతో ఉత్తమమైనవి .'

( ఆధారం : దివ్యఖుర్ఆన్ 10 : 57,58 ).

దైవప్రవక్త ( సల్లం ) ప్రకారం ఇది ప్రాపంచిక సరంజామాకంటే ఎంతో ఉత్తమమైనది. కాని మనం ఎంత దురదృష్టవంతులం. ఈ స్వచ్ఛమైన తీయటి జీవనదిని వదిలి ఏమరుపాటుకు గురయి ఉన్నాము. ముస్లిములారా ఇదే అసలైన సంపద. దీనిని వదిలి ప్లాట్లు, కార్లు , విల్లాల వెంటపడ్డాము. వీటిలోనే మునిగి పోకండి. ఇవి నాశనం కానున్నాయి. దివ్యఖుర్ఆన్ మనల్ని వినా శనం నుండి భద్రత వైపునకు తీసుకెళుతుంది. ఓ విశ్వాసులారా ! అల్లాహ్ ఆయన ప్రవక్త మిమ్మల్ని పిలిచినప్పుడు వారి ఈ సందే శాన్ని స్వీకరించండి అందులో మీ జీవన సామగ్రి ఉంది ' ముస్లిములు ఈనాడు పతనావస్థలో ఉన్నారు. మళ్ళీ ఉన్నత శిఖరాలకు చేరాలంటే ఇమాం మాలిక్ అంటున్నారు : ' ఈ చిట్ట చివరి ఉమ్మత్ సంస్కరింపబడాలంటే ప్రారంభంలో ఏవిధంగా సంస్కరింపబడిందో ఆవిధంగానే సంస్కరింపబడ్డాలి. కారుణ్య మూర్తి సల్లల్లాహు అలైహి వ సల్లం అతి చెడ్డ సమాజం ముందు ఏ సంస్కరణా కార్యక్రమం ఉంచారో దానినే అల్ ఖుర్ఆన్, అల్హుదా , అల్ కితాబ్ అంటారు. ఈ అల్ కితాబ్ అయిదు మూల విశ్వాసాలను ప్రకటించింది. ఆ ప్రకటనను విన్న కారుణ్యమూర్తి సల్లల్లాహు అలైహి వ సల్లం వాటిని ఆచరించి చూపారు. అందులో రెండవది నమాజ్. ఈ ఆరాధన ముస్లిములు ప్రతిరోజు ఐదుపూటలా ఆచరిస్తారు ప్రపంచంలో ఏ మతంలోనూ ఐదుసార్లు ఆరాధన లేదు. ఈ ఆరాధన అనేది మనసులో చేసుకునేది కాదు. పోతూపోతూ భక్తిపూర్వకంగా ఏకాగ్రత కలిగి చేతులు జోడించుకుంటూ వెళ్ళిపోయేది కాదు. వారానికొకసారి గీతాలాపనలు చేయడం వంటిది కూడా కాదు. మరి ఇది ఎలాంటిదంటే ఇది క్రమశిక్షణతో కూడినది, క్రమానుసారం నోటిద్వారా వల్లిస్తూ చేతల ద్వారా నిరూపిస్తూ భక్తిశ్రద్ధలతో వుజూ చేయడం ఆరాధనకు ముందు పరిశుభ్రం కావడం విధి. అవసరం ఏర్పడితే స్నానం చేయడం విధి. ఈ తప్పనిసరి విషయాలు ఇస్లాం ధర్మంలో తప్ప మరొక చోట కానరావు. వుజూ చేయడంలో క్రమం పాటించాలి. అద్భుత మైన ఈ క్రమశిక్షణతో కూడిన ఆరాధనలతో ఆధ్యాత్మిక ప్రయోజనం పొందాలి.